Arkivsak-dok. 40 – 16 

Saksbehandler: Oddgeir Tørset

Behandles av: Møtedato:

Sandnes Eiendomsselskap KF 26.04.2016

**Areal- og funksjonsprogram formålsbygg**

**Bakgrunn for saken:**

Bystyret ba i sak 175/14 rådmannen sammen med eiendomsforetaket om å foreta en gjennomgang av dagens funksjonskrav og arealkrav for skoler, barnehager og andre offentlige bygg.

Som del av SEKF sitt innsparingskrav ble det nedsatt en gruppe for å utarbeide areal- og funksjonsprogram for offentlige bygg.

I denne saken legger daglig leder fram status og forslag til videre saksgang for dette arbeidet.

**Saksopplysninger:**

Mandatet til arbeidsgruppa bygger på bystyrevedtak 175/14 hvor det fremgår følgende vedr «Funksjonskrav og arealkrav offentlige bygg»

*Bystyret ber rådmannen sammen med eiendomsforetaket om å foreta en gjennomgang av dagens funksjonskrav og arealkrav for skoler, barnehager og andre offentlige bygg. Denne gjennomgangen bør også beskrive hvordan våre krav er i forhold til eventuelle nasjonale krav/føringer og også hvordan øvrige ASSS kommuner praktiserer.*

Videre skal gruppen vurdere sambruk av lokaler med formål å utnytte bygningsmassen i større grad over hele dagen. Det utarbeides oversikt over bygg / lokaler som disponeres av lag og organisasjoner med tanke på å se hvorvidt bruken er formålstjenlig.

Gruppas arbeid er en del av innsparingsprosjektet for SEKF, jfr sak 39 – 16, men har ikke direkte økonomisk konsekvens før det har gått noen år.

Det er et omfattende arbeid å få ferdigstilt arbeidet. Rapport ventes ferdigstilt i løpet av april.

Resultatet vil ha direkte følger for virksomhetsområdene i kommunen, og det forslås derfor å sende areal- og funksjonsprogrammene til de aktuelle utvalgene for uttalelse.

Daglig leder foreslår videre saksgang:

* Rapport foreligger i løpet av april
* Saken oversendes rådmannen for videre behandling og høring i respektive utvalg
* Rapport inklusive høringsuttalelser behandles i styret i SEKF 2. juni 2016
* Saken behandles endelig i Bystyret 20. juni 2016

Utviklingssjef Oddgeir Tørset vil gå gjennom de enkelte delarbeidene i selve styremøtet.

**Forslag til vedtak:**

* Styret tar saken til orientering
* Når endelig rapport foreligger i løpet av april måned oversendes denne rådmannen for videre oppfølging.

Sandnes Eiendomsselskap KF, 19.04.2016

Torbjørn Sterri

daglig leder